钦定古今图书集成/历象汇编/岁功典/第058卷 > 燕歌行 魏文帝
## 钦定古今图书集成/历象汇编/岁功典/第058卷 > 燕歌行 魏文帝

秋风萧瑟天气凉，草木摇落露为霜。〈一解〉群燕辞归雁
南翔，念君客游思断肠。〈二解〉慊慊思归恋故乡，君何淹
留寄他方。〈三解〉贱妾茕茕守空房，忧来思君不敢忘。〈四解〉
不觉泪下沾衣裳，援瑟鸣弦发清商。〈五解〉《短歌》微吟不
能长，明月皎皎照我床。〈六解〉星汉西流夜未央。牵牛织
女遥相望。尔独何辜限河梁。〈七解〉